เรื่องร้องเรียน (ทางเท้า,ถนน) วันที่ 2022-06-02 14:30:45 — แขวงจอมพล เขตจตุจักร กรุงเทพมหานคร
(แจ้งซ้ำ เนื่องจาก ปัญหา ยังไม่ถูกแก้ไข แต่หน่วยงานแจ้งว่า สำเร็จแล้ว)
.
ขอเสนอ สำนักการจราจรและขนส่ง กรุงเทพมหานคร ยกเลิกทางเว้าจุดจอดรถแท็กซี่ และเสริมพื้นให้สูงขึ้นเป็นบาทวิถีปกติ บริเวณหน้าโรงรับจำนำประชานุเคราะห์ ปากทางลาดพร้าว ถ.ลาดพร้าว ฝั่งขาออก ระหว่าง ซ.ลาดพร้าว 1 – 1/1 เขตจตุจักร เนื่องจากสภาพปัจจุบัน ทางเว้าดังกล่าว ไม่สามารถใช้งานได้จริง รถแท็กซี่ไม่สามารถเข้าจอดในทางเว้าได้ เพราะ กลายเป็นที่วางขายสินค้าหาบเร่ แผงลอย กลายเป็นที่จอดรถจักรยานยนต์ และทางเว้าดังกล่าว ยังทำให้บาทวิถีบริเวณนี้แคบลง มีความกว้างไม่ถึง 80 เซนติเมตร ทำให้เดินได้ไม่สะดวก หากเดินไม่ระวัง จะเดินตกขอบบาทวิถีได้   ด้วยปัญหาดังกล่าวนี้ จึงขอเสนอให้ยกเลิกทางเว้าจุดจอดรถแท็กซี่ดังกล่าว และทำการปรับปรุงทางเว้าให้กลับเป็นพื้นบาทวิถีปกติ โดยยกระดับพื้นในสูงขึ้นเทียบเท่าบาทวิถีข้างเคียง เพื่อเพิ่มความกว้างของบาทวิถีในจุดนี้ ให้มีความกว้างมากขึ้น เดินได้สะดวก ไม่ต้องระวังเดินตกขอบบาทวิถี
.
ทั้งนี้ ได้รับคำชี้แจงจาก Line @TraffyFondue เพื่อนชัชชาติ อาสาส่องเมือง เมื่อวันที่ 2 มิ.ย. 2565 ว่า ได้ดำเนินแก้ไขเสร็จสิ้น แล้วปิดข้อร้องเรียน (ปิด Case) ซึ่งในความเป็นจริง ทางเว้าดังกล่าว ยังไม่ได้มีการปรับปรุงคืนเป็นพื้นบาทวิถีในรูปแบบปกติแต่อย่างใด ซึ่งปัญหานี้ เคยแจ้งกับ กทม. มาแล้วถึง 2 ครั้ง ตั้งแต่ ปี พ.ศ. 2563 และก็เคยได้รับคำตอบเช่นนี้เหมือนกันว่า ได้ดำเนินแก้ไขเสร็จสิ้นแล้ว เพื่อเร่งรีบปิด Case ข้อร้องเรียนนี้  โดยถึงปัจจุบัน ก็ยังไม่ได้มีการแก้ไข